
Az Őszikék megjelenése és korai recepciója

Dolgozatomban bemutatom az Őszikék verseinek Arany János halálát megelőző megjelenéseit, és a kortársak fogadtatását (1877–1882), valamint a kiadások problémáit. Ebben az idő-intervallumban 15 vers jelent meg az Őszikék versei közül, melyek zajos fogadtatását olyan kortárs folyóiratokra támaszkodva ismertetetem, mint a Budapesti Szemle, a Vasárnapi Újság, a Figyelő, a Fővárosi Lapok vagy a Koszorú stb.. E 15 vers megjelenésének történetét tovább árnyalja a – még kritikai kiadásban meg nem jelent – levélváltások ismertetése.
Abban a szűk két évben (1878–1880), melyekben a veresek megjelennek – mint például A tölgyek alatt, Tengeri hántás, Kozmopolita költészet, Tetemre hívás stb. – jól kirajzolódik a kortárs recepció íve. A verseket övező lelkes fogadtatásában fontos szerepet játszik a Kisfaludy Társaság, melynek közülésein a nagy költőnek több verse is elhangzott. Figyelemre méltó Gyulai Pál tevékenysége is, akinek befolyása, hatása szinte elválaszthatatlan Arany öregkori pályájától.
Végezetül számot vetek a posztumusz kiadásokkal, a kiadásokból adódó problémákkal, valamint ezek következményével a kortárs kritikára vonatkozóan.



